b"\n_START_ARTICLE_\nEfecte Munroe\n_START_PARAGRAPH_\nS'anomena efecte Munroe la capacitat que tenen alguns explosius de concentrar l'efecte de la seva emissi\xc3\xb3 d'energia (explosi\xc3\xb3) si se'ls modela adequadament. El descobriment va ser fet pel cient\xc3\xadfic nord-americ\xc3\xa0 del mateix nom en la segona meitat del segle XIX. _NEWLINE_Si es pren la c\xc3\xa0rrega d'un projectil d'artilleria (normalment ogival) i es buida anteriorment aconseguint una cavitat perfectament parab\xc3\xb2lica, en el moment de l'explosi\xc3\xb3 tota l'energia produ\xc3\xafda per la c\xc3\xa0rrega \xc3\xa9s condensada (principalment en forma de calor) en el focus de la par\xc3\xa0bola. Durant molt de temps, aquest fenomen va ser aplicat nom\xc3\xa9s al tall de vies, realitzat amb petites c\xc3\xa0rregues lineals. Durant la Segona Guerra Mundial, l'ex\xc3\xa8rcit alemany va comen\xc3\xa7ar a aplicar aquest principi en les seves armes personals antitancs Panzerfaust._NEWLINE_Els efectes de l'explosi\xc3\xb3 d'una c\xc3\xa0rrega buida contra un tanc s\xc3\xb3n que el dard de flama que sorgeix del projectil (amb una temperatura de l'ordre de 3000-3500 graus) fon la cuirassa del vehicle i fa penetrar en el seu interior un raig d'aire i gas candents capa\xc3\xa7 de carbonitzar a la tripulaci\xc3\xb3, fer esclatar les municions i incendiar el combustible. Exteriorment el resultat apareix com un forat de pocs cent\xc3\xadmetres de di\xc3\xa0metre, amb vores foses. Des de l'interior el forat t\xc3\xa9 forma d'embut, amb el di\xc3\xa0metre major cap al costat intern._NEWLINE_Durant la Guerra del Golf, els tancs M1 Abrams nord-americans van utilitzar el projectil de c\xc3\xa0rrega buida STalbot i van destruir molts T-62 i T-55 en penetrar la seva cuirassa, incinerar a la tripulaci\xc3\xb3 i posteriorment fer detonar tots els explosius al seu interior."